Λάρισα, 11/06/2026
Προς: Δήμο Λαρισαίων 
Δελτίο Τύπου Από Θεσσαλική Εταιρεία Ψυχικής Υγείας Περίθαλψης και Αποκατάστασης
«Όταν η μουσική συναντά το περιβάλλον και τη δημιουργική έκφραση»
Η Θ.Ε.Ψ.Υ.Π.Α. συμμετέχει στο Φεστιβάλ Πηνειού 2026 με δημιουργικές δράσεις για παιδιά και ενήλικες, συνδέοντας το φετινό θέμα «Μουσική και Περιβάλλον» με τη δημιουργική έκφραση, τη φύση και την ψυχική ευεξία.

Μέσα από απλές, συμμετοχικές δράσεις, μικροί και μεγάλοι επισκέπτες θα έχουν την ευκαιρία να δημιουργήσουν, να εκφραστούν και να συνδεθούν με το περιβάλλον και τη μουσική:

18/6 – Ζωγραφίζω για το Περιβάλλον
Ελεύθερη ζωγραφική με έμπνευση από τη φύση και τον Πηνειό.

19/6 – Ζωγραφική σε βότσαλα
Δημιουργία μοναδικών έργων εμπνευσμένων από το ποτάμι και το φυσικό περιβάλλον.

 20/6 – Μαράκες από ανακυκλώσιμα υλικά
Κατασκευή μουσικών οργάνων με υλικά επαναχρησιμοποίησης, συνδέοντας τη μουσική με την οικολογία.

 Συλλογική δράση:
«Ο ποταμός που παίζει μουσική» – ένα μεγάλο έργο που διαμορφώνεται από όλους τους επισκέπτες του φεστιβάλ.

 Παράλληλα, οι επαγγελματίες της Θ.Ε.Ψ.Υ.Π.Α. θα βρίσκονται στον χώρο για ενημέρωση και συζήτηση με το κοινό σχετικά με θέματα ψυχικής υγείας και τις διαθέσιμες υπηρεσίες υποστήριξης.

 Στο πλαίσιο της καμπάνιας ψυχικής υγείας «Δεν χρειάζεται να το περάσεις μόνος/η», θα διανέμεται ενημερωτικό υλικό με στόχο την ευαισθητοποίηση και την ενίσχυση της ψυχικής ανθεκτικότητας.

Η Θ.Ε.Ψ.Υ.Π.Α. σας προσκαλεί να συμμετάσχετε, να δημιουργήσετε και να γνωρίσετε το έργο της.
Γιατί η μουσική, η φύση και η ανθρώπινη σύνδεση μπορούν να γίνουν πηγή φροντίδας και ευεξίας για όλους.
